Μελέτη του μηχανισμού της αντικαρκινικής δράσης φυτοχημικών πολυφαινολών σε ανθρώπινα καρκινικά κύτταρα
Creators: name: Ρούπτσιου, Αικατερίνη Δήμου
Publisher: name: Aristotle University of Thessaloniki
Year: 2016
Subjects: Φυτοχημικές πολυφαινόλες
Συνδυασμός φαρμάκων
Αντικαρκινική δράση
Phytochemical polyphenols
Drug combination
Anticancer activity

description: Σκοπός της παρούσας μεταπτυχιακής εργασίας ήταν η αναζήτηση εναλλακτικού θεραπευτικού σχήματος με φάρμακα που δρουν συνεργειακά, δηλαδή μιας πολυφαινόλης η οποία σε συνδυασμό με ένα κυτταροστατικό φάρμακο να μπορεί να αναστείλει ένα νεόπλασμα με τον ίδιο ή αποτελεσματικότερο τρόπο και με την ελάχιστη δυνατή κυτταροτοξικότητα μειώνοντας παράλληλα την συγκέντρωση του χημειοθεραπευτικού. Tα χημειοθεραπευτικά φάρμακα σήμερα αποτελούν την κύρια θεραπευτική προσέγγιση έναντι του καρκίνου, ασκούν ισχυρή κυτταροτοξική δράση με πολλές παρενέργειες τόσο σε σωματικό όσο και σε ψυχικό επίπεδο. Αρχικά μελετήθηκε η επίδραση τριών φυτοχημικών πολυφαινολών Ρεσβερατρόλης, Κερσετίνης και Καφεϊκού οξέος, δύο χημειοθεραπευτικών ενώσεων Ιρινοτεκάνης και Ταξόλης καθώς και ο συνδυασμός Ταξόλης και Καφεϊκού οξέος στη καταλυτική δράση του ενζύμου της 5-Λιποξυγονάσης (5-Lox) με φωτομετρική μέθοδο. Η 5-Lox το κύριο ένζυμο του μονοπατιού των λευκοτριενίων καταλύει τη διάσπαση του Αραχιδονικού οξέος, βασικού συστατικού της λιπιδιακής διπλοστοιβάδας των κυττάρων, το οποίο ενεργοποιείται κυρίως σε καταστάσεις φλεγμονής και καρκινογένεσης. Ακολούθησε η μελέτη κυτταροτοξικότητας της Ταξόλης και Καφεϊκού οξέος ξεχωριστά και σε συνδυασμό διαφόρων συγκεντρώσεών σε έξι διαφορετικές καρκινικές σειρές HeLa, MCF-7, Τ24, N2a, MRC-5 και A-549. Υπολογίστηκε με κυτταρομετρία ροής, το ποσοστό των αποπτωτικών κυττάρων HeLa, μετά την προσθήκη των δύο ενώσεων σε αυτά όπως και την κατανομή τους στις διάφορες φάσεις του κυτταρικού κύκλου. Τέλος καταγράφηκαν με ανάλυση dot blot τα επίπεδα των δυο ισομορφών κυκλοξυγονάσης 1 και 2 (COX 1 &amp; 2) στα καρκινικά κύτταρα HeLa πριν και μετά από προσθήκη των ενώσεων.
description: The aim of the present thesis was the finding of an alternative treatment regimen with drugs that act synergistically, namely a polyphenol which in combination with an anticancer drug could inhibit a neoplasm, with the same or more effective therapeutically manner with minimal cytotoxicity, whereas reducing the concentration of the chemotherapeutic. It is now that the chemotherapeutic drugs are the primary therapeutic approach to cancer. However it is known that these compounds display strongly cytotoxicity with frequent consequences the appearance of several side effects both physically and mentally. The effects of three phytochemicals polyphenols Resveratrol, Quercetin and Caffeic Acid, two chemotherapeutic compounds Irinotecan and Taxol and the combination of Taxol and Caffeic Acid were studied on the catalytic activity of the enzyme 5-lipoxygenase (5-Lox) by photometric method. The 5-Lox is the principal enzyme of the pathway of leukotrienes catalyzing the degradation of Arachidonic acid, the basic constituents of the cellular lipid bilayer, activated in inflammatory conditions and carcinogenicity. Next, the cytotoxic effects of Taxol and Caffeic Acid added separately or in combinations at various concentrations were studied on six different cancer cell lines HeLa, MCF-7, T24, N2a, MRC-5 and A-549. Τhe percentage of apoptotic HeLa cells and their distribution in the different phases of the cell cycle were measured by Flow Cytometry after the addition of the pre-mentioned two compounds. Finally, the levels of expression of both isoforms of Cyclooxygenase 1 and 2 in the cancer cells HeLa were recorded using Dot Blot analysis.